વૈદિક સરસ્વતી નદીના પ્રવાહના માર્ગે આવતી માટીના નમૂનાઓનું પૃથક્કરણ દ્વારા તેનો સમયગાળો નક્કી કરવાનું કામ પણ થયું છે. આ કાર્ય સાથે કચ્છ યુનિવર્સિટીના ભૂસ્તર શાસ્ત્રી ડૉ. મહેશ ઠક્કર તથા અમદાવાદની વિખ્યાત ફિઝિકલ રિચર્સ લેબોરેટરી (પીઆરએલ)ના વૈજ્ઞાનિકો જોડાયેલા હતા. મોટા રણમાં પૂર્વ વિસ્તારમાં આવેલા સાત સરગુડિયા બેટ પર પંદર મીટરની ઊંડાઈ સુધી ફળદ્રુપ માટી હોવાનું જીઓ-ફિઝિકલ સર્વેક્ષણ દ્વારા પુરવાર થયું છે.